# Dotácia na podporu humanitárnej pomoci pre právnické osoby

Dotácia na podporu humanitárnej pomoci pre právnické osoby v súlade s § 9 ods. 3 a 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky slúži na riešenie krízovej životnej situácie alebo mimoriadne nepriaznivej sociálnej situácie právnickej osoby. Ide najmä o následky živelných udalostí (záplavy, víchrica, prívalové dažde, požiar, výbuch a iné).

**Kedy podať žiadosť o dotáciu?**

Žiadosti o dotáciu na podporu **humanitárnej pomoci, je možné predkladať v priebehu celého roka.**

V príslušnom rozpočtovom roku možno žiadateľovi poskytnúť dotáciu na humanitárnu pomoc **najviac v sume 15 000 eur** .

**Zásady, princípy, podmienky a účel poskytovania dotácie**

Ministerstvo posudzuje žiadosť o dotáciu na podporu humanitárnej pomoci, schvaľuje poskytnutie tejto dotácie, účel dotácie a jej sumu. Znamená to, že žiadateľovi nemusí byť poskytnutá dotácia v sume, ktorú on požaduje. Opodstatnenosť a účel žiadosti o dotáciu na podporu humanitárnej pomoci podľa § 9 ods. 3 a 4 posúdi komisia zriadená ministerstvom. Ministerstvo na svojej stránke zverejňuje zoznam schválených a neschválených žiadostí spolu s odôvodnením.

Kritéria formálneho hodnotenia sú zverejnené na webovej stránke ministerstva:

* [kriteria-odborneho-hodnotenia\_2023-vsetky.pdf (gov.sk)](https://www.employment.gov.sk/files/sk/ministerstvo/poskytovanie-dotacii/dotacie-vseobecne-informacie/hodnotenie-posudzovanie-ziadosti-2/kriteria-odborneho-hodnotenia_2023-vsetky.pdf)

**Kedy je možné dotáciu poskytnúť?**

Dotáciu na podporu humanitárnej pomoci možno poskytnúť žiadateľovi, ktorým je právnická osoba, na podporu humanitárnych aktivít a činností, ktoré nie sú aktivitami a činnosťami, na ktoré je možné poskytnúť dotáciu podľa zákona č. 544/2010 § 2 písm. a) až l) (okrem písm. i).

**Dotáciu nie je možné poskytnúť ak:**

* má žiadateľ dlhy voči Sociálnej poisťovni, zdravotnej poisťovni, Daňovému úradu, okresnému súdu alebo iný záväzok voči štátnemu rozpočtu,
* žiadateľ nezúčtoval v predchádzajúcom období poskytnutú dotáciu,
* dotáciu na podporu humanitárnej pomoci nemožno poskytnúť na kapitálové výdavky.

**Ako požiadať o dotáciu?**

Žiadosť o dotáciu na podporu humanitárnej pomoci pre právnické osoby sa podáva na predpísanom tlačive.

* [VZOR žiadosti - podľa § 9 ods. 3 a 4 zákona](https://www.employment.gov.sk/files/slovensky/uvod/formulare-ziadosti/vzor-ziadosti-poskytnutie-dotacie-podporu-humanitarnej-pomoci-podla-9-ods-3-4-zakona.rtf)

K žiadosti je potrebné doložiť aj povinné prílohy, ktorými sú:

* VZOR vyhlásenie k žiadosti o dotáciu § 9 ods. 3 a 4 - povinné prílohy ( [vo formáte .docx](https://www.employment.gov.sk/files/slovensky/ministerstvo/poskytovanie-dotacii/vzor-vyhlasenie-k-ziad-dot-par9ods3a4-povinne-pril.docx)alebo [vo formáte .odt](https://www.employment.gov.sk/files/slovensky/ministerstvo/poskytovanie-dotacii/vzor-vyhlasenie-k-ziad-dot-par9ods3a4-povinne-pril.odt))
* VZOR vyhlásenie k žiadosti o dotáciu § 9 ods. 3 a 4 ( [vo formáte .docx](https://www.employment.gov.sk/files/slovensky/ministerstvo/poskytovanie-dotacii/vzor-vyhlasenie-k-ziad-dot-par9ods3a4.docx)alebo [vo formáte .odt](https://www.employment.gov.sk/files/slovensky/ministerstvo/poskytovanie-dotacii/vzor-vyhlasenie-k-ziad-dot-par9ods3a4.odt))

Originál vyplnenej a podpísanej žiadosti a vyhlásenia je potrebné zaslať poštou na adresu:

**Ministerstvo práce, sociálnych vecí a rodiny
Slovenskej republiky
Špitálska 4, 6, 8
816 43 Bratislava**

**Ako a kedy poslať zúčtovanie poskytnutej dotácie?**

Zúčtovanie sa podáva do 31.1.nasledujúceho rozpočtového roka (tzn. za dotáciu poskytnutú v roku 2023 sa podáva zúčtovanie najneskôr do 31.1.2024). Všetky potrebné informácie k zúčtovaniu poskytnutej dotácie sú uvedené v Zmluve o poskytnutí dotácie.

**Upozornenie**

Dotácie, ako finančné prostriedky zo štátneho rozpočtu, sú účelovo určené a časovo viazané a ich použitie podlieha kontrole podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Často kladené otázky:

* <https://www.employment.gov.sk/files/sk/ministerstvo/poskytovanie-dotacii/dotacie-vseobecne-informacie/casto-kladene-otazky-aktualizovane-k-1-11-2022.pdf>